1. **Otázka záujemcu:**

Objekt SO05.1. – ŽB plot: V predloženej PD nie je k dispozícii presnejšia špecifikácia (výkres, výpis prvku, správa...) k položkám č. 21 ( Vstupná antiteroristická brána 3500x4400 mm, D+M ) a č. 22 (Vstupná antiteroristická brána 2000x2600 mm, D+M). Žiadame o bližšiu špecifikáciu potrebnú pre správne ocenenie položky.

**Odpoveď verejného obstarávateľa**:

*V sekcii „Dokumenty“ v IS Josephine prikladáme výkresy železobetónového plotu* – *architektúru a statiku. Na antiteroristickú bránu sme bližšiu špecifikáciu uviedli už v predchádzajúcich otázkach.*

1. **Otázka záujemcu:**

Objekt SO 012b: V predloženom VV sa nachádza položka č. 33 ( Montáž 2-nových NN prípojok/materiál + montáž/ - plán. cena). Žiadame o presnú špecifikáciu a rozpis jednotlivých prác a materiálov zahrnutých v tejto položke.

**Odpoveď verejného obstarávateľa**:

*V pol. č. 33 by mala byť zahrnutá prípojka pre RD č. 64*

* *cca 60m – kábel AYKY – J 4x25 mm2, zemné práce, elektromerový rozvádzač*
* *upresnenie napojenia by mali dať ZSDIS*

*Druhá NN prípojka by mala byť pre novovzniknutý RD na par. č. 221/13*

* *upresnenie napojenia by mali dať ZSDIS*

**03. Otázka záujemcu:**

Objekt SO16 – Príprava územia:

**A)** je možné pokladať predložené podklady za správne, presné a postačujúce na objektívne stanovenie ceny?  
**B)** v TS príslušného objektu sa uvádza: ,, Riešené územie predstavuje svahovitý terén, na ktorom je výskyt depónií. Tie je potrebné pred odstránením ornice prehodnotiť a vyšpecifikovať ich zloženie. Následne budú dané depónie zrušené a to vyvezením na skládku danej zeminy a invertného materiálu, pokiaľ sa nebude jednať o nebezpečný odpad. V prípade nebezpečného odpadu je potrebné jeho znehodnotenie podľa platnej legislatívy Slovenskej republiky“ – je v predloženom výkaze výmer uvažované s odkopom, odvozom a likvidáciou na skládke týchto depónii? Ak áno, v akej výmere?  
**C)** V predloženom VV a PD je uvažované s odstránením ornice o výmere 6.170,832 m3 (z toho 666,02 m3 ostáva na medziskládkach na stavbe) a výkopom nezapaženej jamy o výmere 28.651,14 m3. Vodorovný presun po spevnenej ceste (predpokladáme že na miesto uloženia) je však uvažovaný len vo výmere 28.208,012 m3, a uloženie sypaniny do násypu súdržnej horniny s mierou zhutnenia na EDEF= 50 MPa je uvažované s výmerou 53.636,09 m3. Poplatok za skládku je pri tom uvažovaný len pre výmeru 9.908,662 ton. Má teda zhotoviteľ chápať, že vykopaná zemina (mimo množstva uloženého na skládke a na stavenisku) bude uskladnená na zemníku určenom investorom bezodplatne? Je možné túto zeminu použiť na spätné násypy? Je potrebné zeminu na násyp kupovať a súčasne vykopanú zeminu odvážať? Prosíme o zaujatie stanoviska.

**Odpoveď verejného obstarávateľa**:

***A)*** *Predpokladá sa ďalší doplnkový geologický prieskum pri potoku, na základe ktorého môže byť riešenie upravené. Prieskum zatiaľ nebolo možné urobiť, lebo nebol včas zabezpečený výrub stromov a kríkov. Pred začatím prác sa prieskum urobí aj pre samostatnú podmienenú investíciu - úprava potoka.*

***B)*** *Až pri realizácií sa spresní prípadné množstvo nebezpečných odpadov. Zatiaľ uvažujte, že je to stavebná sutina bez nebezpečných odpadov.*

***C)*** *Je uvažované, že sa vykopaná zemina použije spätne do násypov. Vykopaná zemina, ktorá bude použitá do násypov, bude uložená na susednom pozemku bezodplatne. Chýbajúcu zeminu do násypov je potrebné doviesť zo zemníka (dokúpiť), tak aby vyhovovala pre násyp, ktorý sa dá zhutniť na Edef = 100 MPa. Časť ornice potrebná na sadové úpravy bude uložená na pozemku bezodplatne, zvyšok sa odvezie. Bližšie výpočty sú uvedené v priloženom VV* – *sekcia „Dokumenty“ v IS Josephine.*